# Dolores Umbridge

### Izvor: Wikipedija

Lik iz Harryja Pottera
Dolores Jane Umbridge
Rod | žena
Boja kose | mišje smeđa(5.knjiga) sijeda(6.knjiga)
Vjernost | Ministarstvo magije
Glumac | Imelda Staunton
Prvo pojavljivanje | Harry Potter i Red feniksa

Dolores Jane Umbridge imaginaran je lik iz serije romana o Harryju Potteru, britanske spisateljice J. K. Rowling.

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Umbridgeica je vještica koja radi u Ministarstvu magije kao pomoćnica Ministra magije. Prvi se putpojavila u Harryju Potteru i Redu feniksa na Harryjevu suđenju zbog neovlaštene upotrebe magije. Kasnije saznajemo da je ona ustvari poslala dementore na Harryja kako bi on bio primoran služiti se magijom i tako se ogriješiti o zakon o neovlaštenoj upotrebi magije. Izgledom podsjeća na veliku žabu.

Umbridgeicu je bivši ministar magije, Cornelius Fudge, predložio za profesoricu Obrane od mračnih sila kad Dumbledore nije mogao naći odgovarajućeg profesora (iako je ona bila daleko od odgovarajuće). Preuzela je mjesto profesorice, i to jedne od najomraženijih u dugoj povijesti Hogwartsa. Iz nastavnog je plana potpuno izbacila praktični dio o upotrebi magije u zaštiti od mračnih sila jer se bojala, kao i cijelo Ministarstvo, da će Albus Dumbledore organizirati vojsku učenika u Hogwartsu koji bi se borili protiv Ministarstva. Uz pomoć ministra polako je uvodila Prosvjetne odredbe - pravila koja su branila mnoge apsurdne stvari, kao što su organiziranja grupa bez njezina dopuštenja i razgovor s profesorima o temama nevezanim za nastavu (kako bi zaustavila osnivanje Dumbledoreove Armije i Snapeove instrukcije iz oklumencije Harryju).

Harry je nekoliko puta bio kod Umbridgeice u kazni zbog različitih izjava na njenim satovima. Ona ga je kažnjavala tako što je morao nekoliko sati pisati na papiru Ne smijem lagati posebnim perom. Što je više pisao, na nadlakticu mu se sve dublje urezivala ta rečenica. Također je tu kaznu primijenila i na Leeju Jordanu. Hermiona je Harryju našla lijek - esenciju koja je ublažavala bol.

Ministar je Umbridgeici dodijelio status Velike inkvizitorice Hogwartsa te je pomoću tog statusa mogla vršiti procjenu rada drugih profesora. Budući da joj se nisu svidjele nastavne metode Sybill Trelawney i Rubeusa Hagrida, ona ih je odlučila otpustiti. Dumbledore je kao zamjenu profesorici Trelawney doveo Firenza, kentaura iz Zabranjene šume. Kasnije je dovela i aurore koji su pokušali omamiti Hagrida zato što ga se ona željela riješiti bez puno buke. Hagrid je pobjegao s Očnjakom, ali je zato profesorica McGonagall završila u Bolnici svetog Munga za magične ozljede i bolesti zbog nekoliko uroka koji su je pogodili dok je pokušavala obraniti Hagrida.

Pomoću svojih Prosvjetnih odredbi Umbridgeova je zabranila Harryju te Fredu i Gerogeu Weasleyu da igraju metloboj do kraja života. Zahvaljujući Marietti Edgecombe, saznala je za Dumbledoreovu armiju te je organizirala Inkvizitorski odred (čiji su članovi bili isključivo učenici iz Slytherina) koji joj je pomogao u hvatanju učenika, članova Dumbledoreove armije. Zajedno s Ministrom htjela je uhititi Dumbledorea kada je on preuzeo krivnju za osnivanje D.A. Nakon što je Dumbledore omamio gotovo sve koji su u tom trenutku bili u njegovom kabinetu i pobjegao, Dolores Umbridge postala je nova ravnateljica Hogwartsa.

Fred i George Weasley poslije njenog imenovanja postali su još gori nego prije. Stalno su stvarali nered te tako otežavali posao novoj ravnateljici. Fred i George napustili su Hogwarts na svojim metlama nedugo prije kraja školske godine, ali su se pobrinuli da iza sebe ostave potpuni nered. Nadahnuti blizancima Weasley i ostali su učenici (a i profesori) počeli izazivati nevolje koje je ravnateljica morala sama sređivati zato što joj nijedan profesor nije želio pomoći. Argus Filch bio je jedini zaposlenik Hogwartsa koji joj je bio odan zato što mu je obećala da će dopustiti kažnjavanje učenika mučenjem.

Kada je Harry pokušao komunicirati sa Siriusom kroz kamin u njenom kabinetu, uhvatila ga je (zajedno sa Lunom, Hermionom, Ronom, Nevilleom i Ginny) i htjela na njemu primijeniti kletvu Cruciatus kako bi saznala s kim je želio razgovarati. Harry i Hermiona nadmudrili su je i odveli je u šumu, kako bi joj pokazali oružje pomoću kojeg će Dumbledore napasti Ministarstvo, a usvari su je odveli do krda kentaura. Kentauri su je napali i zarobili zato što ih je uvrijedila, ali kasnije ju je spasio Dumbledore.

Na posljednjoj večeri u Hogwartsu, učenici i profesori napali su je gađajući je raznim predmetima, a profesorica McGonagall čak je dala štap kućnom duhu Peevesu da udara Umbridgeicu po glavi.

U Harryju Potteru i Princu miješane krvi saznajemo da Dolores Umbridge još radi u Ministarstvu, a pojavila se samo na kraju knjige, na Dumbledoreovu pogrebu.

- U vrijeme planiranja Harry Pottera i Reda feniksa profesorica Umbridge trebala se zvati Elvira.

Prethodnik: | Ravnateljica Hogwartsa (veljača 1996. - lipanj 1996.) | Nasljednik:
Albus Dumbledore | Albus Dumbledore

Prethodnik: | Profesorica Obrane od mračnih sila u Hogwartsu (rujan 1995. - lipanj 1996.) | Nasljednik:
Barty Crouch ml. prerušen u Alastora Moodyja | Severus Snape

Dobavljeno iz "http://hr.wikipedia.org../../../d/o/l/Dolores_Umbridge_25d5.html"

Kategorija: Likovi iz Harryja Pottera

##### Views

- Članak
- Razgovor
- Trenutna inačica

##### Traži

##### Drugi jezici

- العربية
- Bosanski
- Česky
- Dansk
- English
- Español
- Français
- हिन्दी
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- Српски / Srpski
- Svenska
- 中文